เรื่องร้องเรียน: ผู้รับเหมาก่อสร้างปรับพื้นที่ด้วยการทำลายผิวทางคนเดินเท้าจนพื้นทางชำรุดตลอดแนว อีกทั้งทำเศษดินเศษปูนตกเกลื่อนพื้นผิวถนน 1 ช่องจราจร
การดำเนินการของเจ้าหน้าที่: สำนักงานเขตธนบุรี ฝ่ายเทศกิจ เจ้าหน้าที่สายตรวจชุด 255 ตรวจสอบกรณีดังกล่าวแล้ว และได้ประชาสัมพันธ์ให้ผู้รับเหมาทำความสะอาดเศษหินดินทรายบนพื้นผิวการจราจรให้เรียบร้อยและได้กำชับผู้รับเหมาให้ดำเนินการรักษาความสะอาดและความเป็นระเบียบเรียบร้อย ทั้งนี้ผู้รับเหมาได้รับอนุญาตจากกรมทางหลวงชนบทในการดำเนินการก่อสร้างแล้ว
ความเห็นของผู้แจ้ง: ขอบคุณเจ้าหน้าจากสำนักงานเขตธนบุรีมากครับ ทำงานรวดเร็วว่องไวดีมาก ถ้าให้เสนอแนะคือแม้กรมทางหลวงชนบทหรือหมวดบำรุงทางหลวงชนบทกัลปพฤกษ์จะได้รับมอบหมายให้ดูแลพื้นที่ทางเดินเท้า แต่หาก กทม. พบเห็นการกระทำผิดและร้องทุกข์ต่อพนักงานสอบสวน สน. บุคคโล ตามประมวลกฎหมายอาญา มาตรา 360 ฐานทำให้เสียทรัพย์ที่ใช้หรือมีไว้เพื่อสาธารณประโยชน์ ย่อมทำให้ผู้รับเหมาเกรงกลัว เพราะเชื่อว่ากรมทางหลวงชนบทไม่น่าจะอนุญาตให้ทุบทำลายพื้นทางเดินเท้าแต่อย่างใดครับ
พื้นที่: แขวงบุคคโล เขตธนบุรี กรุงเทพมหานคร